
DR.30.10.2018                                                                                                                            147                   

 
Dato’ Saifuddin Abdullah: Hai sahabat saya. [Ketawa] Yang Berhormat Kepala 

Batas mencadangkan supaya kerangka- ini soal konvensyen-konvensyen antarabangsa, hak 
asasi manusia. Yang Berhormat Kepala Batas mencadangkan supaya kerangka yang 
dicadangkan dilihat semula agar tidak membebankan dan tidak memberi kesulitan kepada 
negara. Saya ingin sebutkan di sini Tuan Yang di-Pertua, ada tiga perkara. Pertama, soal-
soal fundamental dalam Perlembagaan, Perkara 3, Perkara 152, Perkara 153 dan kedudukan 
Raja Berperlembagaan dan Majlis Raja-raja tidak akan diusik sama sekali.  

Kedua, proses untuk kita ratify dengan izin, konvensyen-konvensyen antarabangsa 
hak asasi manusia ini kita jalankan dengan cara yang lebih serius. Saya sendiri telah 
mempengerusikan beberapa mesyuarat dengan agensi-agensi peneraju konvensyen-
konvensyen tersebut dan pada esok hari insya-Allah, Rabu 31 Oktober, saya dan beberapa 
orang yang termasuk satu dua Menteri yang lain akan mengadakan pertemuan dengan 
Peguam Negara untuk melihat proses bagaimana kita boleh ratify konvensyen-konvensyen 
antarabangsa ini.  

Jadi pada saya, kita tidak akan mengetepikan apa-apa hak, apa-apa kedudukan, 
apa-apa institusi yang sudah termaktub dalam Perlembagaan. Ingin saya ulangkan misalnya, 
Yang Amat Berhormat Perdana Menteri ketika berucap di Persidangan Agung PBB baru-baru 
ini, pada suatu ketika beliau mengatakan bahawa kita memang komited untuk 
menandatangani enam lagi konvensyen antarabangsa hak asasi manusia tetapi pada waktu 
yang sama, kita akan menjalankannya dengan proses yang terbuka dengan menghormati 
sepenuhnya Perlembagaan, kepelbagaian agama, kaum dan suara rakyat mengenai isu-isu 
yang berkaitan. Saya memang simpan yang ini khas untuk Yang Berhormat Kuala Kangsar 
dan ini yang terakhir.  

Yang Berhormat ingin bertanya, apakah rasional penubuhan Consultative Council 
on Foreign Policy atau Majlis Perundingan Dasar Luar di Kementerian Luar Negeri untuk 
membuat kerja Menteri serta persoalan tidak-kah kerajaan mempunyai cukup pegawai 
terlatih untuk melakukan tugas-tugas yang telah ternyata cemerlang sebelum Kerajaan 
Pakatan Harapan mentadbir. Pertama sekali, majlis ini bukan untuk buat kerja Menteri. 
Keduanya, pegawai-pegawai sentiasa terlibat dalam proses ini.  

Malahan daripada 15 orang ahli majlis itu, selain saya dan Timbalan Menteri, tiga 
lagi adalah pegawai-pegawai kanan daripada kementerian. Saya tak nak berdebat sama ada 
sebelum ini cemerlang atau tidak, tetapi sekurang-kurangnya ini adalah suatu pendekatan 
baharu yang kita gunakan bahawa dalam dunia hari ini perbincangan atau syura adalah 
pendekatan yang sangat penting dalam proses membuat keputusan, dalam proses kita 
melaksanakan dasar dan program, dalam proses kita menilai dasar-dasar dan program-
program yang dilaksanakan. 

Perundingan ini harus dibuat secara partnership dengan izin, antara tiga sektor 
utama dalam sistem negara hari ini yakni sektor kerajaan, sektor perniagaan dan masyarakat 
sivil. Inilah yang digabungkan dalam majlis perundingan ini. Namun, bukan hanya dalam 
bentuk majlis perundingan ini, kita juga mengadakan engagement dengan pihak-pihak yang 
lain secara lebih meluas. Misalnya semalam, kita mengadakan konsultasi dengan ahli-ahli 
akademik dari universiti-universiti tempatan.  

Kita bercadang untuk mengadakan majlis ataupun town hall dengan golongan 
korporat, dengan wanita, belia dan sebagainya. Ini semua adalah satu daripada pendekatan 
yang dikemukakan oleh Pakatan Harapan yakni meraikan pendapat daripada semua 
pemegang taruh dan cuba sedaya upaya untuk menegakkan apa yang sekarang ini disebut 
sebagai participatory democracy, apa yang sekarang ini disebut sebagai deliberative 
democracy kerana memang tuntutan hari ini begitu.  

Tuntutan hari ini ialah untuk kita sentiasa engage dengan izin, kita sentiasa 
berunding dengan semua pemegang taruh, malahan Yang Berhormat Kuala Kangsar juga 
mungkin ingin nantinya terlibat sama ada dalam caucus Ahli Parlimen berkaitan dengan 
Dasar Luar Negeri ataupun apabila Dewan yang mulia ini menubuhkan Jawatankuasa 
Pemilih tentang Dasar Luar Negeri. Semua itu adalah pendekatan-pendekatan yang merujuk 
kepada apa yang saya sebutkan sebagai syura ataupun perundingan.  

Tuan Yang di-Pertua, saya bagi bonus masa. Sebelum 10.30 malam saya tamatkan 
penggulungan ini. [Dewan tepuk] Terima kasih kepada semua yang melibatkan dalam 
perbahasan. Assalamualaikum. 



Dato' Saifuddin Abdullah: Hai sahabat saya. [Ketawa] Yang Berhormat Kepala. Batas mencadangkan supaya kerangka- ini soal konvensyen-konvensyen antarabangsa, hak asasi manusia. Yang Berhormat Kepala Batas mencadangkan supaya kerangka yang dicadangkan dilihat semula agar tidak membebankan dan tidak memberi kesulitan kepada negara. Saya ingin sebutkan di sini Tuan Yang di-Pertua, ada tiga perkara. Pertama, soal- soal fundamental dalam Perlembagaan, Perkara 3, Perkara 152, Perkara 153 dan kedudukan Raja Berperlembagaan dan Majlis Raja-raja tidak akan diusik sama sekali. Kedua, proses untuk kita ratify dengan izin, konvensyen-konvensyen antarabangsa hak asasi manusia ini kita jalankan dengan cara yang lebih serius. Saya sendiri telah mempengerusikan beberapa mesyuarat dengan agensi-agensi peneraju konvensyen- konvensyen tersebut dan pada esok hari insya-Allah, Rabu 31 Oktober, saya dan beberapa orang yang termasuk satu dua Menteri yang lain akan mengadakan pertemuan dengan Peguam Negara untuk melihat proses bagaimana kita boleh ratify konvensyen-konvensyen antarabangsa ini. Jadi pada saya, kita tidak akan mengetepikan apa-apa hak, apa-apa kedudukan, apa-apa institusi yang sudah termaktub dalam Perlembagaan. Ingin saya ulangkan misalnya, Yang Amat Berhormat Perdana Menteri ketika berucap di Persidangan Agung PBB baru-baru ini, pada suatu ketika beliau mengatakan bahawa kita memang komited untuk menandatangani enam lagi konvensyen antarabangsa hak asasi manusia tetapi pada waktu yang sama, kita akan menjalankannya dengan proses yang terbuka dengan menghormati sepenuhnya Perlembagaan, kepelbagaian agama, kaum dan suara rakyat mengenai isu-isu yang berkaitan. Saya memang simpan yang ini khas untuk Yang Berhormat Kuala Kangsar dan ini yang terakhir. Yang Berhormat ingin bertanya, apakah rasional penubuhan Consultative Council on Foreign Policy atau Majlis Perundingan Dasar Luar di Kementerian Luar Negeri untuk membuat kerja Menteri serta persoalan tidak-kah kerajaan mempunyai cukup pegawai terlatih untuk melakukan tugas-tugas yang telah ternyata cemerlang sebelum Kerajaan Pakatan Harapan mentadbir. Pertama sekali, majlis ini bukan untuk buat kerja Menteri. Keduanya, pegawai-pegawai sentiasa terlibat dalam proses ini. Malahan daripada 15 orang ahli majlis itu, selain saya dan Timbalan Menteri, tiga lagi adalah pegawai-pegawai kanan daripada kementerian. Saya tak nak berdebat sama ada sebelum ini cemerlang atau tidak, tetapi sekurang-kurangnya ini adalah suatu pendekatan baharu yang kita gunakan bahawa dalam dunia hari ini perbincangan atau syura adalah pendekatan yang sangat penting dalam proses membuat keputusan, dalam proses kita melaksanakan dasar dan program, dalam proses kita menilai dasar-dasar dan program- program yang dilaksanakan. Perundingan ini harus dibuat secara partnership dengan izin, antara tiga sektor utama dalam sistem negara hari ini yakni sektor kerajaan, sektor perniagaan dan masyarakat sivil. Inilah yang digabungkan dalam majlis perundingan ini. Namun, bukan hanya dalam bentuk majlis perundingan ini, kita juga mengadakan engagement dengan pihak-pihak yang lain secara lebih meluas. Misalnya semalam, kita mengadakan konsultasi dengan ahli-ahli akademik dari universiti-universiti tempatan. Kita bercadang untuk mengadakan majlis ataupun town hall dengan golongan korporat, dengan wanita, belia dan sebagainya. Ini semua adalah satu daripada pendekatan yang dikemukakan oleh Pakatan Harapan yakni meraikan pendapat daripada semua pemegang taruh dan cuba sedaya upaya untuk menegakkan apa yang sekarang ini disebut sebagai participatory democracy, apa yang sekarang ini disebut sebagai deliberative democracy kerana memang tuntutan hari ini begitu. Tuntutan hari ini ialah untuk kita sentiasa engage dengan izin, kita sentiasa berunding dengan semua pemegang taruh, malahan Yang Berhormat Kuala Kangsar juga mungkin ingin nantinya terlibat sama ada dalam caucus Ahli Parlimen berkaitan dengan Dasar Luar Negeri ataupun apabila Dewan yang mulia ini menubuhkan Jawatankuasa Pemilih tentang Dasar Luar Negeri. Semua itu adalah pendekatan-pendekatan yang merujuk kepada apa yang saya sebutkan sebagai syura ataupun perundingan. Tuan Yang di-Pertua, saya bagi bonus masa. Sebelum 10.30 malam saya tamatkan penggulungan ini. [Dewan tepuk] Terima kasih kepada semua yang melibatkan dalam perbahasan. Assalamualaikum.